
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 7
                                                           din 29 ianuarie 2019
        privind desemnarea unui reprezentant al Municipiului Sighişoara în A.G.A. 
  a S.C. Compania Aquaserv S.A. Tg. Mureş

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 622/11.01.2019, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;


Văzând Hotărârea Consiliului Local Sighişoara nr. 30/12.08.2016, prin care a fost desemnat domnul Pop Claudiu, consilier local, ca reprezentant al Municipiului Sighişoara în A.G.A. a S.C. Compania Aquaserv S.A. Tg. Mureş;

Ținând cont de Hotărârea Consiliului Local Sighişoara nr. 233/29.11.2018 privind încetarea de drept a mandatului de consilier local al domnului Pop Claudiu;
Luând în considerare necesitatea desemnării unui alt reprezentant al Municipiului Sighişoara în A.G.A. a S.C. Compania Aquaserv S.A. Tg. Mureş;
Având în vedere Raportul de specialitate al Serviciului Tehnic, Investiţii - Urmărire Contracte, Monitorizare Servicii de Utilităţi Publice înregistrat cu nr. 625/11.01.2019, din care rezultă necesitatea desemnării unui alt reprezentant al Municipiului Sighişoara în A.G.A a S.C. Compania Aquaserv S.A. Tg. Mureş;

Având în vedere avizele favorabile ale tuturor comisiilor pe domenii de specialitate;

În temeiul art. 36 alin. (2) lit. „d” şi alin. (3) lit. „c”, precum şi a art. 37, coroborat cu art. 45 alin. (1) şi art. 115 alin. (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,
        H O T Ă R Ă Ş T E:
Art. 1. Se desemnează domnul Gáll Ernő, consilier local, ca reprezentant al Municipiului Sighişoara în Adunarea Generală a Acţionarilor a S.C. Compania Aquaserv S.A. Tg. Mureş.  

Art. 2. Cu data adoptării prezentei hotărâri, se abrogă prevederile Hotărârii Consiliului Local Sighişoara nr. 30/12.08.2016, prin care a fost desemnat domnul Pop Claudiu, consilier local, ca reprezentant al Municipiului Sighişoara în Adunarea Generală a Acţionarilor a S.C. Compania Aquaserv S.A. Tg. Mureş. 

Art. 3. Cu ducerea la îndeplinire a prevederilor prezentei hotărâri, se încredinţează Primarul Municipiului Sighişoara, domnul Gáll Ernő, consilier local desemnat şi Serviciul Tehnic, Investiţii - Urmărire Contracte, Monitorizare Servicii de Utilităţi Publice din cadrul Municipiului Sighişoara.

Art. 4. Prin grija Secretarului Municipiului Sighişoara – Bizo Anca, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş, S.C. Compania Aquaserv S.A. Tg. Mureş și se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

    Șoneriu Mihai - Marcel     
                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu 17 voturi ”pentru” și 1 ”abținere”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  2 ex. Serviciul Tehnic, Investiţii – Urmărire Contracte, Monitorizare Servicii de Utilităţi Publice;

  1 ex. S.C. Compania Aquaserv S.A. Tg. Mureş;

  1 ex. domnul consilier local Gáll Ernő.
10 ex. 

B.A.









